แบบ 56-1

-4-

ปัจจัยความเสี่ยง

  ปัจจัยความเสี่ยงอาจจะเกิดขึ้นได้ในการดำเนินธุรกิจของบริษัทฯพอสรุปได้ดังนี้

1.  ความเสี่ยงต่อประเภทธุรกิจหลัก

  บริษัทดำเนินธุรกิจหลักประเภทสินค้าแฟชั่นการแต่งกายสำหรับสตรีและบุรุษเป็นธุรกิจทีมีการเปลี่ยนแปลงตามยุคตามสมัยอยู่เสมอ
  มีการแข่งขันด้านสินค้าและราคาอย่างรุนแรง
  สินค้าที่จัดวางเพื่อจำหน่ายมีความหลากหลายและมากเกินกว่าความต้องการของตลาด
  ส่งผลให้เกิดการแย่งครองส่วนแบ่งการตลาดเพิ่มมากขึ้น
  ในภาวะเศรษฐกิจที่ถดถอยส่งผลให้สินค้ากลุ่มแฟชั่นลดต่ำลง
  อีกทั้งมีอิทธิพลต่อสินค้าล้าสมัยส่งผลต่อการเก็บสต็อกเพิ่มขึ้น

  สำหรับบริษัทได้มีความระมัดระวังและอดทนในการดำเนินธุรกิจประเภทสิ่งทอจากประสบการณ์ที่ได้รับจากการทำธุรกิจประเภทนี้มาเป็นระยะเวลากว่า40ปีสิ่งที่บริษัทฯสามารถดำรงอยู่ได้คือการพัฒนาสินค้าที่มีคุณภาพภายใต้เครื่องหมายการค้าเป็นของตนเองและเสริมสร้างความแข็งแรงของตราสินค้าซึ่งบริษัทมีตราสินค้าเป็นที่รู้จักในวงการแฟชั่นสตรีอย่างแพร่หลายคือตราเชอรี่ล่อนมุ่งเน้นยกระดับคุณภาพสินค้าและราคาปัจจุบันได้ปรับปรุงเปลี่ยนแปลงการจำหน่ายสินค้าในรูปแบบซื้อมาขายไปไม่เก็บสต็อกการพัฒนาสินค้าในแต่ละแบบมีจำนวนจำกัดแต่มีแบบสินค้าให้เลือกหลากหลายเพื่อป้องกันสินค้าล้าสมัย
  ในแต่ละปีบริษัทได้พัฒนาสินค้าออกสู่ตลาดอย่างต่อเนื่องเพื่อเป็นช่องทางการขยายฐานการจำหน่ายสินค้าให้มากเพื่อนำพาให้เกิดยอดการขายที่สูงขึ้นในแต่ละปี

2.  ความเสี่ยงต่อสินค้าคงคลัง

  บริษัทฯประกอบธุรกิจแบบซื้อมาขายไปประเภทสิ่งทอจำพวกสินค้าแฟชั่นการแต่งกายสำหรับบุรุษและสตรีมีสินค้าไว้เพื่อรอการจำหน่าย
  เพื่อตอบสนองความต้องการของผู้บริโภคอย่างเพียงพอและสินค้ากลุ่มแฟชั่นนี้มีการเปลี่ยนแปลงอย่างรวดเร็วมีความเสี่ยงในสินค้าคงค้างที่ไม่สามารถจำหน่ายได้และล้าสมัยบริษัทมีความตระหนักถึงเรื่องนี้และมีความรับผิดชอบและป้องกันการเกิดสินค้าที่ล้าสมัย
  โดยมีการบริหารการจัดการเกี่ยวกับสินค้าดังนี้

  - สำหรับสินค้าที่นำเข้าใหม่
  บริษัทฯมีการวางแผนการสั่งซื้อสินค้าให้สอดคล้องกับเป้าหมายการขายและกำหนดแผนการสั่งซื้อสินค้าไว้ล่วงหน้าเพื่อให้
  Supplierจัดส่งสินค้าให้ทันตามกำหนดระยะเวลาและบริษัทได้จัดส่งสินค้าที่นำเข้าใหม่นี้ให้แก่ลูกค้าทันที
  ไม่มีสินค้าเก็บสต็อก

  - สำหรับสินค้าที่รับคืนจากร้านค้า
  บริษัทได้จัดสถานที่รับคืนโดยแยกเป็นสัดส่วนเพื่อตรวจสอบและตรวจนับพร้อมทั้งแก้ไขปรับปรุงสินค้าให้อยู่ในสภาพปกติการรับคืนสินค้ามีการเก็บสต็อก
  สินค้าจากการรับคืนประมาณ60-80%เกิดจากการร่วมกับห้างสรรพสินค้าลดราคาในเทศกาลและกิจกรรมต่าง
  ๆ ที่มีกำหนดระยะเวลาและหรือเช่าพื้นที่เพื่อการจัดจำหน่ายตามสถานที่ขายอื่น ๆ
  นอกจากนี้มีการร่วมลดราคาสินค้ากับภาครัฐและเอกชน

  -
  สำหรับสินค้าเก่าที่ล้าสมัยเกิดจากการหมุนเวียนสินค้าไม่ตรงตามฤดูการขายการนำเข้าสินค้าล่าช้าทำให้เสียโอกาสในการขาย
  อีกทั้งมีความถี่จากการรับคืนสินค้าซึ่งเกิดจากการนำส่งสินค้าเข้าเพื่อขายตามสถานที่จัดงานต่าง ๆ
  ในปริมาณที่มากเพื่อเป็นจุดสนใจในการเลือกซื้อสินค้าของลูกค้าแต่มีความเสี่ยงต่อการขายถ้าหากยอดการขายไม่เป็นไปตามเป้าหมายหรือลดต่ำลงก็จะเกิดสินค้าคงเหลือในปริมาณที่มากเช่นกันสำหรับสินค้าเก่าและล้าสมัยบริษัทฯได้จัดตั้งสำรองสินค้าเสื่อมสภาพประมาณปีละ
  5- 10 ล้านบาทต่อปี
  นอกจากนี้ทุกๆปีบริษัทมีการจัดมหกรรมลดราคาสินค้าตามโชว์รูมทั้งกรุงเทพฯและต่างจังหวัดรวม 9
  แห่ง เพื่อเป็นการระบายสินค้า

  ……………………….รับรองความถูกต้อง

  แบบ 56-1

  -5-

  สินค้าคงเหลือของบริษัทมี 93% เป็นสินค้าจำพวกสิ่งทอมีอายุการใช้งาน 10 ปี และสินค้าคงเหลือ
  7 % เป็นสินค้าจำพวกเครื่องสำอางซึ่งมีอายุการใช้งาน 2-3 ปี ณ. 31 ธันวาคม 2553
  บริษัทมีสินค้าคงเหลือจำพวกสิ่งทอรวมเป็นจำนวนเงิน 211.15 ล้านบาท
  และสินค้าคงเหลือจำพวกเครื่องสำอางรวมเป็นจำนวนเงิน 15.49 ล้านบาท
  รวมเป็นสินค้าคงเหลือทั้งสิ้นจำนวน 226.64 ล้านบาทซึ่งนำมาเทียบกับปี 2552 ลดลง 7.44
  ล้านบาท เทียบเป็นร้อยละ 3.18

3.  ความเสี่ยงต่อการขาดทุนจากผลการดำเนินงาน

  การกำหนดทิศทางการดำเนินงานในแต่ละปีบริษัทได้ตั้งเป้าหมายการขายเพิ่มขึ้นจากผลการดำเนินงานของปีก่อนและนำไปปฏิบัติงานให้สอดคล้องตามเป้าหมายที่วางไว้
  และนำมาเปรียบเทียบกับการดำเนินงานที่เกิดขึ้นเพื่อประเมินผล และวัดค่า
  การกำหนดเป้าหมายบริษัทได้วางแผนล่วงหน้าตลอดทั้งปีเป็นบวก
  หากเกิดผลกระทบต่อปัจจัยภายนอกที่บริษัทไม่มีส่วนเกี่ยวข้องในการควบคุม เช่น
  กลไกของตลาดเป็นลบ ภาวะเศรษฐกิจที่ผันแปรและถดถอย เหตุการณ์ไม่สงบในเรื่องการเมือง
  การชุมนุมประท้วง การก่อการร้าย และเหตุการณ์อื่น ๆ ที่เกิดขึ้นในประเทศและ นอกประเทศ
  เป็นเหตุการณ์ที่ยากยิ่งที่อาจคาดการณ์ในสถานการณ์นั้น ๆ
  ได้บริษัทอาจส่งผลกระทบต่อผลการดำเนินงานที่ขาดทุนได้
  เพราะบริษัทมีค่าใช้จ่ายในการขายและบริหารที่เพิ่มขึ้นตามสัดส่วนการตั้งเป้าหมายการขายที่เพิ่มขึ้น
  สำหรัปปี 2553 ได้รับผลกระทบต่อการชุมนุมทางการเมืองระหว่างเดือน มีนาคม ถึงเดือน
  พฤษภาคม 2553 ส่งผลต่อยอดการขายลดลงประมาณ 10 ล้านบาท
  และเสียหายจากสินค้าที่ถูกไฟไหม้ในห้างเซ็นทรัลเวิลด์ เป็นจำนวน 2.25 ล้านบาท

  บริษัทไม่สามารถหามาตรการป้องกันกับเหตุการณ์ที่เกิดขึ้นจากปัจจัยภายนอกได้
  แต่บริษัทได้เตรียมความพร้อมต่อการเปลี่ยนแปลงทำวิกฤตให้เป็นโอกาสและนำพาองค์กรให้ดำรงอยู่ได้ต่อไป

4.  ความเสี่ยงต่อมาตรฐานการบัญชีสากล

  มาตรฐานการบัญชีสากล (International Financial Reporting Standards: IFRS)
  ฉบับที่ 19 เรื่องผลประโยชน์พนักงาน
  ซึ่งบริษัทต้องรับรู้ภาระหนี้สินและค่าใช้จ่ายที่เกิดขึ้นจากผลประโยชน์ของพนักงานโดยใช้สมมติฐานที่ประมาณขึ้นตามหลักคณิตศาสตร์ประกันภัย
  บริษัทได้ว่าจ้าง ดร. วีณา ฉายศิลป์รุ่งเรือง (ASA) จากสถาบันบัณฑิต

  พัฒนบริหารศาสตร์ NIDA CONSULTING CENTER
  เป็นผู้คำนวณผลประโยชน์พนักงานตามกฏหมายผลปรากฏว่าภาระหนี้สินจากผลประโยชน์สะสมของพนักงานถึงสิ้นปี
  2553 มีจำนวนรวมทั้งสิ้น 11.19 ล้านบาท
  และบริษัทมีภาระที่รับรู้ค่าผลประโยชน์ของพนักงานเป็นค่าใช้จ่ายรายปีตั้งแต่ปี 2554-2556
  เป็นจำนวนเงินประมาณ 1.22 ล้านบาท 1.33ล้านบาท และ 0.82 ล้านบาท ตามลำดับ

  บริษัทเลือกแนวทางการบันทึกบัญชีรับรู้ภาระหนี้สินสะสมของพนักงานถึงสิ้นปี 2553 มีจำนวนรวม
  ทั้งสิ้น 11.19 ล้านบาท โดยตัดเป็นค่าใช้จ่ายตามวิธีเส้นตรงภายในระยะเวลาไม่เกิน 5 ปี
  โดยเริ่มบันทึกในปี 2554-2558 ส่งผลต่อกำไรในแต่ละปี ลดลง

.........................................รับรองความถูกต้อง